**Najčastejšie kladené otázky a odpovede – Školský program**

1. **Ako sa môže škola zapojiť do Školského programu.**

Škola, alebo jej zriaďovateľ sa do Školského programu môžu zapojiť podpisom zmluvy
na dodávky výrobkov prípadne sprievodné vzdelávacie opatrenia v rámci Školského programu s jedným z dodávateľov (žiadateľov v Školskom programe), ktorých zoznam
je zverejnený na webovom sídle Pôdohospodárskej platobnej agentúre (PPA). Pričom
do jednej školy môže zabezpečovať výrobky školského programu len jeden žiadateľ schválený na dodávanie ovocia a zeleniny a výrobkov z nich (OZ) a jeden žiadateľ schválený
na dodávanie alebo distribúciu mliečnych výrobkov.

1. **Ktoré školy sa môžu zapojiť do Školského programu?**

Na odoberanie výrobkov a účasť na sprievodných opatreniach v rámci školského programu sú oprávnené ***materské školy, základné školy a školy pre deti, alebo žiakov so špeciálnymi výchovno-vzdelávacími potrebami.*** Žiaci 8-ročných gymnázií nie sú oprávnení na účasť v Školskom programe.

1. **Môže sa zapojiť viacero škôl prostredníctvom jednej školskej jedálne?**

Áno, Školský program môže byť zabezpečovaný pre viaceré školy cez jednu školskú jedáleň, pričom zmluvu s dodávateľom by mala uzatvoriť každá škola zvlášť. Tiež čestné vyhlásenie školy podá každá škola zvlášť s tým, že splnomocní školskú jedáleň v časti „realizácia programu“. Hlásenie školy o spotrebe následne bude vypĺňať už splnomocnená školská jedáleň za všetky školy pre ktoré sprostredkuje Školský program.

1. **Ako môže škola (školská jedáleň) využiť výrobky školského programu?**

Výrobky Školského programu nesmú byť použité na prípravu jedál, sú určené výlučne
na priamu konzumáciu pre deti a žiakov oprávnených škôl, výnimkou môže byť maximálne ohriatie konzumného mlieka. **Dochucovanie mlieka a mliečnych výrobkov nie je povolené.**

V prípade že sú výrobky podávané spolu s jedlami poskytovanými v zariadení školského stravovania, škola resp. splnomocnené zariadenie školského stravovania je povinné zverejniť informáciu o podávanom OZ aj v jedálnom lístku, ako aj na mieste výdaja (napr. pri výdajnom okienku v školskej jedálni).

1. **Môžu byť hlásenia škôl potvrdené aj pečiatkami obce alebo zriaďovateľa?**

Áno, zriaďovateľ školy potvrdí (napr. pečiatka obce a podpis štatutára – starosta obce) čestné vyhlásenie školy a zároveň splnomocní školu alebo školskú jedáleň a konkrétnu osobu
(napr. pečiatka školskej jedálne a podpis vedúcej školskej jedálne) na potvrdzovanie hlásení škôl o spotrebe. Hlásenie školy môže byť tak potvrdené buď zriaďovateľom školy
(napr. pečiatka obce a podpis štatutára – starosta obce) alebo splnomocnenou osobou
 (napr. pečiatka školskej jedálne a podpis vedúcej školskej jedálne).

1. **Aké výrobky môžem ako žiadateľ dodávať do škôl? A Kde nájdeme informácie o aktuálnych najvyšších úhradách od školy alebo žiaka a výškach pomoci?**

Aktuálny zoznam druhov ovocia, zeleniny a výrobkov z nich a druhov mlieka a mliečnych výrobkov spolu s max. veľkosťou porcie, najvyššími úhradami od školy alebo žiakaa max. výškou pomoci je prílohou č. 1 a 2 nariadenia vlády Slovenskej republiky
č. 200/2019 Z. z. v aktuálnom znení (NV SR č. 200/2019 Z. z.).

Pričom musia byť splnené aj:

* **Kritériá pre výrobky z OZ podľa Národnej stratégie SR pre Školský program:**
* ovocné a zeleninové šťavy: 100 % prírodná šťava, bez pridania nepovolených látok
podľa čl. 23 ods. 6 nariadenia EP a Rady č. 1308/2013**.** Nepovolené sú šťavy z koncentrátov a nektárov alebo z citrusového ovocia;
* ovocné pyré: bez pridaného cukru, tuku, solí, umelých sladidiel, bez konzervačných látok
a bez pridania nepovolených látok podľa čl. 23 ods. 6 nariadenia EP a Rady č. 1308/2013;
* sušené ovocie: bez pridaného cukru, bez pridania konzervačných látok na báze síry (SO2)
ako aj bez pridania nepovolených látok podľa čl. 23 ods. 6 nariadenia EP a Rady č. 1308/2013
* **Kritériá pre mlieko a mliečne výrobky podľa Národnej stratégie SR
pre Školský program:**
* výrobky sú **bez pridaného tuku**, pridanej **soli** (okrem syrov, množstvo pridanej soli nepresiahne 25 000 mg/kg), **sladidiel** a **zvýrazňovačov vôní a chutí** E620 až E650,
* **obsah pridaného cukru** v mliečnych výrobkoch uvedených v Tabuľke č. 1b **nesmie presiahnuť 6 % (pre šk. roky** *2019/20 – 2020/21)* ***a 5 %*** *(pre šk. roky 2021/22 – 2022/23)*
1. **Môžeme dodávať aj výrobky, ktoré nemáme schválené v rozhodnutí o schválení uchádzača?**

Nie, žiadateľ môže vykonávať iba činnosti a dodávať v rámci dodávok a distribúcie rovnako iba výrobky, ktoré mu boli ako žiadateľovi schválené.

1. **Kde nájdeme aktuálny vzor formulára žiadosti o poskytnutie pomoci?**

http://www.apa.sk/skolske-mlieko

<http://www.apa.sk/skolske-ovocie-a-zelenina>

1. **Ako často a koľko výrobkov Školského programu môžeme dodávať do škôl?**

Žiadateľ musí upraviť frekvenciu dodávok tak, aby bol schopný zabezpečiť zásobovanie **minimálne počas dvoch realizačných období**. V rámci financovania Školského programu
je dodávanie limitované nárokom žiaka na **jednu porciu výrobku Školského programu**.

Zároveň je žiadateľ povinný zabezpečovať realizáciu dodávok **pre všetky školy**,
pre ktoré mu bola na zabezpečovanie pridelená maximálna výška pomoci, **najmenej počas jedného realizačného obdobia.**

**Podiel porcií** spracovaného ovocia a zeleniny na celkovom množstve ovocia a zeleniny, ktoré žiadateľ **dodáva jednej škole, nesmie** v žiadnom z období podľa [§ 2 písm. i)](https://www.slov-lex.sk/pravne-predpisy/SK/ZZ/2017/189/20170801#paragraf-6.odsek-1.pismeno-a) NV
č. 200/2019 Z. z. **prekročiť 50 %.**

1. **Kedy sa podáva žiadosť o maximálnu výšku pomoci a žiadosť o poskytnutie pomoci?**

Termíny podávania žiadostí sú uvedené v aktuálnom znení NV SR č. 200/2019 Z. z.. PPA každoročne zverejňuje na webovom sídle výzvu na predkladanie žiadostí o maximálnu výšku pomoci spolu s príručkou pre žiadateľa, v ktorej sú všetky podstatné informácie.

1. **Čo sa stane ak prekročím maximálnu výšku pomoci?**

PPA pristúpi ku kráteniu výšky pomoci pri poslednej predloženej žiadosti do výšky pridelenej rozhodnutím o max. výške pomoci.

1. **Aké náležitosti musí spĺňať faktúra pre školský program?**

Okrem povinností vyplývajúcich zo zákona o účtovníctve musí byť na faktúre riadne uvedené fakturované množstvo dodaných výrobkov v  kg alebo l, (alebo ks pre mliečne výrobky) údaj
o cene za mernú jednotku (kg alebo l, ks) bez DPH a DPH (platba od žiaka) a pri dodávkach OZ množstvo a veľkosť dodaných porcií

1. **Aké sú povinné prílohy ku žiadosti o max. výšku pomoci a žiadosti o pomoc?**

Všetky náležitosti k žiadostiam sú uvedenév aktuálnej príručke pre žiadateľa.

1. **V ktorom období môžem žiadať v žiadosti aj preplatenie nákladov na sprievodné vzdelávacie opatrenia a propagáciu?**

O preplatenie nákladov na sprievodné vzdelávacie opatrenia a propagáciu je možné žiadať v poslednej podanej žiadosti v školskom roku.

1. **Aké sú oprávnené náklady na sprievodné vzdelávacie opatrenia a propagáciu.**

Oprávnené náklady k sprievodným vzdelávacím opatreniam sú popísané
v príručke pre žiadateľa v časti 5.2..

Oprávnené náklady na propagáciu sú popísané v príručke pre žiadateľa v časti 5.3..